YouTube Premium

YouTube Premium (tidligere YouTube Red) er en abonnementsbasert videostrømmetjeneste fra videoplattformen YouTube. Tjenesten gir tilgang til annonsefritt innhold og tilgang til YouTubes egenproduserte originalinnhold. Abonnentene kan også laste ned videoer og ta i bruk bakgrunnsavspilling på mobilenheter – samt få tilgang til musikkstrømmetjenesten YouTube Music.

Tjenesten ble først lansert i november 2014 under navnet Music Key. Denne tjenesten ga kun tilgang til reklamefrie musikkvideoer fra enkelte plateselskaper, via YouTube og Google Play Music. Music Key ble relansert 31. oktober 2015 under navnet YouTube Red, og utvidet den annonsefrie tilgangen til å omfatte alle YouTube-videoer, og ikke bare musikkvideoer. I 2018 kunngjorde YouTube at YouTube Red skulle relanseres og endre navn til YouTube Premium. Samtidig opprettet selskapet en egen musikkstrømmetjeneste under navnet YouTube Music.

Referanser

Eksterne lenker 

 

Strømmetjenester